projecte-aina/catalan_government_crawling huggingface dataset:
El termini és el mateix que el del primer recurs o reclamació que sigui procedent contra la liquidació feta d'acord amb els valors comprovats administrativament.
És a dir, un mes des de la notificació de la liquidació esmentada.
Ha de fer la sol·licitud la persona interessada o el seu representant legal.
Consulteu tota la informació sobre el tràmit i els models disponibles a la seu electrònica de l'Agència Tributària de Catalunya.
L'òrgan competent notifica a l'obligat tributari la valoració feta per un perit de l'Administració o, quan la comprovació de valors s'hagi fet mitjançant el dictamen de perits de l'Administració, la que ja figura a l'expedient; i es concedeix un termini de 10 dies, comptats a partir del dia següent al de notificació de la valoració, perquè la persona interessada pugui procedir al nomenament d'un perit, que haurà de tenir el títol adequat a la naturalesa dels béns i drets a valorar.
Transcorregut el termini de 10 dies sense que l'obligat tributari hagi designat el perit, s'entendrà que desisteix del seu dret a promoure la taxació pericial contradictòria i es donarà per finalitzat el procediment.
El procediment de taxació pericial contradictòria és un procediment arbitral, contra el qual no hi ha cap recurs administratiu.
La sol·licitud de rectificació d'autoliquidació tan sols es pot fer un cop presentada l'autoliquidació corresponent i abans que l'Administració tributària hagi practicat la liquidació definitiva o, si no n'hi ha, abans que hagi prescrit el dret de l'Administració tributària per determinar el deute tributari mitjançant la liquidació o el dret a sol·licitar la devolució corresponent.
La sol·licitud ha d'anar acompanyada dels documents en què es basa la sol·licitud de rectificació i, si s'escau, dels justificants de l'ingrés efectuat per l'obligat tributari.
Ha de presentar-la el contribuent o el seu representant.
Devolució d'ingressos indeguts/Rectificació d'autoliquidació (model S03).
La sol·licitud s'ha de presentar davant l'òrgan competent d'acord amb la normativa d'organització específica.
El procediment finalitza mitjançant resolució, en la qual es determina o no la rectificació de l'autoliquidació.
Aquesta resolució s'ha de notificar al contribuent en el termini màxim de sis mesos.
Transcorregut aquest termini sense que s'hagi fet la notificació expressa de la resolució, la sol·licitud es pot entendre desestimada per silenci administratiu.
Es pot presentar un recurs de reposició o una reclamació economicoadministrativa en el termini màxim d'un mes, a comptar des de l'endemà de la notificació de la resolució abans esmentada, o des de l'endemà del dia en què es produeixin els efectes del silenci administratiu.
Cada Administració tributària ha d'informar, a sol·licitud de la persona interessada i en relació amb els tributs la gestió dels quals li correspongui, sobre el valor a efectes fiscals dels béns immobles que, situats en el territori de la seva competència, hagin de ser objecte d'adquisició o transmissió, tal com preveu l'article 90 de la Llei general tributària.
Aquesta sol·licitud d'informació amb caràcter previ genera a la persona sol·licitant l'obligació de satisfer la taxa corresponent.
Dins del procediment tributari, quan l'Administració tributària notifica una proposta de liquidació, una acta d'inspecció o una proposta de sanció, ha de concedir un tràmit d'audiència a la persona interessada perquè al·legui el que cregui convenient d'acord amb el dret.
Si abans del venciment del termini d'audiència o, si escau, d'al·legacions, la persona obligada tributàriament manifesta la seva decisió de no fer al·legacions ni aportar nous documents ni justificants, el tràmit es donarà per realitzat.
A les persones a les quals l'Agència Tributària de Catalunya hagi notificat una proposta de liquidació tributària, una acta d'inspecció o una proposta de sanció.
L'Oficina del Contribuent té per objecte defensar els drets i garanties de la ciutadania en les seves relacions amb l'Administració tributària de Catalunya (Agència Tributària de Catalunya, oficines liquidadores, Direcció General de Tributs i Junta de Finances).
Les queixes i els suggeriments han d'estar relacionats amb els procediments administratius seguits en l'àmbit de l'aplicació i revisió dels tributs i amb la interpretació de la normativa tributària.
Les queixes poden fer referència a qualsevol incidència que hagi dificultat al ciutadà exercir els seus drets; en particular, els que recull la Carta de drets dels contribuents de l'Agència Tributària de Catalunya.
Els suggeriments poden tenir com a objectiu millorar la qualitat dels serveis o la manera d'accedir-hi, simplificar tràmits administratius, o qualsevol altra mesura que impliqui un increment del grau de satisfacció de la societat respecte de les seves relacions amb l'Administració tributària de Catalunya.
Les queixes formulades davant de l'Oficina no tenen la consideració de recurs administratiu; per tant, el fet de presentar-les no interromp els terminis ni de tramitació ni de resolució dels procediments corresponents.
Ens sense personalitat jurídica, amb interès legítim.
De forma general, tots els actes i les actuacions d'aplicació dels tributs i els actes d'imposició de sancions tributàries que no siguin ferms es poden revisar, conforme amb els articles del 222 al 240 de la Llei general tributària, mitjançant el recurs de reposició i les reclamacions economicoadministratives.
El recurs de reposició és potestatiu, i s'ha d'interposar, si escau, amb caràcter previ a la reclamació economicoadministrativa.
La resolució correspon al mateix òrgan administratiu que ha dictat l'acte administratiu de liquidació o sanció.
La reclamació economicoadministrativa té la particularitat que és resolta per un òrgan administratiu diferent del que ha dictat l'acte administratiu de liquidació o sanció, i constitueix un requisit previ per poder acudir als tribunals de justícia.
A les persones quals l'Agència Tributària de Catalunya hagi notificat una liquidació, sanció, provisió de constrenyiment, diligència d'embargament o resolució.
Les operacions societàries són una modalitat de l'impost sobre transmissions patrimonials i actes jurídics documentats.
Hi estan subjectes les operacions de constitució de societats, augment i disminució del seu capital social, dissolució de societats, aportacions dels socis i el trasllat a Espanya de la seu de direcció efectiva o del domicili social d'una societat instal·lada prèviament en un estat que no sigui membre de la Unió Europea.
- A les societats, en el cas de constitució, augment de capital, aportació i trasllat.
- Als socis, en el cas de disminució i de dissolució de la societat.
Els actes jurídics documentats són una modalitat de l'impost sobre transmissions patrimonials i actes jurídics documentats.
- Els documents notarials (p. ex., les primeres còpies d'escriptures públiques i actes notarials) quan tinguin per objecte una quantitat o cosa avaluable econòmicament, siguin susceptibles d'inscripció en un registre públic i l'operació no estigui subjecta a les altres modalitats de l'impost ni a l'impost sobre successions i donacions.
- Els documents mercantils (p. ex., les lletres de canvi i documents amb funció de gir).
Aquests documents tenen uns models d'autoliquidació específics.
- Els documents administratius i judicials [URL]. les anotacions preventives d'embargament i la transmissió i rehabilitació de títols nobiliaris).
A les persones que adquireixen un bé o dret o, si no n'hi ha, a les persones que insten o sol·liciten el document o en interès de les quals s'expedeix.
Quan es tracta d'escriptures de constitució de préstec amb garantia hipotecària formalitzades a partir del 10/11/2018, el subjecte passiu és el prestador.
Els béns i drets adquirits per donació estan subjectes a l'impost sobre successions i donacions.
La base imposable està composta pel valor real dels béns i drets adquirits, amb la deducció de les càrregues que en redueixen el valor.
Cal preveure l'existència de diferents reduccions de la base imposable atenent a diverses circumstàncies que poden disminuir l'import d'aquesta base imposable.
Les assegurances de vida que no ho són per causa de mort tributen com a donació i, per tant, han de liquidar-se mitjançant el model 651.
A totes les persones, de manera obligatòria, que hagin rebut una donació o hagin adquirit béns o drets sense contraprestació per qualsevol altre tipus de negoci jurídic a títol gratuït entre persones vives.
Quan mor una persona, sovint el domini dels seus béns i drets es divideix entre dues o més persones.
Unes d'aquestes persones, les anomenades usufructuàries, tenen el dret a gaudir i obtenir rendiments de per vida dels béns i drets objecte de la transmissió; i unes altres, les dites nues propietàries, tenen el dret a consolidar aquest dret d'usdefruit amb la nua propietat quan la persona o persones usufructuàries morin, o bé quan aquest dret els és transmès per algun altre tipus d'acte o contracte formalitzat entre persones vives (normalment, per donació o compravenda).
La declaració per consolidació de domini s'ha d'efectuar precisament quan, en extingir-se un usdefruit que s'havia constituït en ocasió d'una successió o una donació, el nu propietari consolida el domini sobre els béns usufructuats (model 653).
Avís específic per a aquest tràmit:
S'amplia el termini de presentació i ingrés de les autoliquidacions en el supòsit de successions en què el 14 de març encara no hagués finalitzat el termini de presentació i ingrés en període voluntari, de manera que el temps que restava s'amplia en dos mesos addicionals una vegada finalitzi l'estat d'alarma.
Referència: Decret llei 11/2020, de 7 d'abril, pel qual s'adopten mesures econòmiques, socials i administratives per pal·liar els efectes de la pandèmia generada per la COVID-19 i altres de complementàries.
(DOGC núm. 8107, de 09.04.2020).
Quan el desmembrament del domini s'havia produït per compra del dret, la consolidació tributa per l'impost sobre transmissions patrimonials i actes jurídics documentats (model 600).
A les persones que consoliden un domini que havia estat desmembrat com a conseqüència d'una herència o donació anterior.
La prestació derivada d'una assegurança sobre la vida està subjecta a l'impost sobre successions i donacions.
La base imposable està composta pel valor de la prestació rebuda.
Cal preveure l'existència de diferents reduccions de la base imposable atenent a diverses circumstàncies (parentiu, minusvalidesa, etc.) que poden disminuir l'import d'aquesta base imposable.
Finalment cal aplicar, sobre la base liquidable (base imposable menys reduccions) la tarifa vigent.
Si a l'herència, juntament amb la prestació de l'assegurança, s'adquireixen més béns, es pot declarar primer l'assegurança (liquidació parcial) i després la resta de l'herència.
Les assegurances de vida que no ho són per causa de mort tributen com a donació i, per tant, han de liquidar-se mitjançant el model 651.
Avís específic per a aquest tràmit:
S'amplia el termini de presentació i ingrés de les autoliquidacions en el supòsit de successions en què el 14 de març encara no hagués finalitzat el termini de presentació i ingrés en període voluntari, de manera que el temps que restava s'amplia en dos mesos addicionals una vegada finalitzi l'estat d'alarma.
Referència: Decret llei 11/2020, de 7 d'abril, pel qual s'adopten mesures econòmiques, socials i administratives per pal·liar els efectes de la pandèmia generada per la COVID-19 i altres de complementàries.
(DOGC núm. 8107, de 09.04.2020).
Les persones jurídiques no estan subjectes a aquest impost, sinó a l'impost sobre societats.
A les persones beneficiàries d'assegurances de vida, com a conseqüència de la defunció de la persona contractant (assegurança individual) o de la persona assegurada (assegurança col·lectiva).
L'impost sobre l'emissió de gasos i partícules a l'atmosfera produïda per la indústria és un tribut que, amb la finalitat d'incentivar conductes més respectuoses amb el medi ambient atmosfèric i aconseguir una millor qualitat de l'aire, grava l'emissió a l'atmosfera d'un conjunt de substàncies contaminants generades en determinades instal·lacions industrials i de combustió.
Cal presentar el model d'autoliquidació i ingressar l'import corresponent entre l'1 i el 20 d'abril de l'any següent de la meritació de l'impost i, en cas de cessament de l'activitat, en el termini d'un mes des de la data en què es produeix aquest cessament.
A les persones físiques o jurídiques i entitats que facin qualsevol de les activitats que constitueixen el fet imposable.
L'impost sobre les instal·lacions que incideixen en el medi ambient és un tribut propi de la Generalitat de Catalunya que grava la incidència, l'alteració o el risc de deteriorament que ocasiona la realització de les activitats gravades per l'impost, mitjançant les instal·lacions i altres elements patrimonials afectes a aquestes, amb la finalitat de contribuir a compensar la societat del cost que suporta i frenar el deteriorament de l'entorn natural.
La primera autoliquidació de l'impost serà de l'1 al 20 d'octubre de 2020.
A les persones físiques o jurídiques i les entitats que, sense tenir personalitat jurídica, constitueixen una unitat econòmica o patrimoni separat susceptible d'imposició, definides com a obligats tributaris per la normativa tributària general, que duguin a terme qualsevol de les activitats subjectes a gravamen.
Amb caràcter previ a l'acabament del termini per presentar l'autoliquidació o declaració corresponent.
Podeu consultar tota la informació sobre el tràmit i els documents que cal aportar a la seu electrònica de l'Agència Tributària de Catalunya:
La sol·licitud, l'ha de fer la persona interessada o el seu representant legal.
Aquest servei d'informació està subjecte a una taxa de 497,65 € (taxa regulada a l'article 6.5-1 del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, i a l'annex de l'Ordre VEH/102/2017, de 23 de maig, per la qual es dona publicitat a les taxes amb caràcter general dels departaments de la Generalitat de Catalunya i del Departament de la Vicepresidència i d'Economia i Hisenda).
Podeu consultar tota la informació sobre el tràmit, on presentar la sol·licitud i els documents que cal aportar, a la seu electrònica de l'Agència Tributària de Catalunya:
L'Administració contestarà les sol·licituds d'informació en un termini de tres mesos.
Aquesta informació no impedeix la posterior comprovació administrativa dels elements de fet i circumstàncies manifestades per l'obligat tributari.
Tot i així, té efectes vinculants durant un termini de tres mesos, comptats des de la notificació a la persona interessada, sempre que la sol·licitud s'hagi fet amb caràcter previ a l'acabament del termini per presentar la corresponent autoliquidació o declaració i s'hagin proporcionat dades verdaderes i suficients a l'Administració tributària.
La falta de resposta per part de l'Administració no implica l'acceptació del valor que, si s'escau, s'hagi inclòs en la sol·licitud de la persona interessada.
La persona interessada no pot presentar cap recurs contra la informació comunicada.
Ho pot fer contra l'acte o actes administratius que es dictin posteriorment en relació amb la informació esmentada.
El termini per presentar al·legacions s'estableix a la proposta de liquidació o sanció, i no pot ser inferior a 10 dies hàbils ni superior a 15 dies hàbils.
Les al·legacions han de ser presentades pel contribuent o el seu representant.
El formulari S02 també serveix per renunciar a presentar al·legacions.
Consulteu la informació sobre el tràmit a la seu electrònica de l' Agència Tributària de Catalunya.
L'òrgan competent per conèixer l'expedient ha de notificar l'acte administratiu de liquidació o sanció, en el qual s'han de valorar les al·legacions presentades.
Es pot presentar un recurs de reposició o una reclamació economicoadministrativa en el termini màxim d'un mes a comptar des de la notificació de l'acte administració de liquidació o de sanció.
Amb caràcter general, es poden presentar queixes i suggeriments en qualsevol moment.
No obstant això, en el cas que l'acte objecte de la queixa estigui pendent de reclamació administrativa, ha d'haver transcorregut el termini que permet entendre que la reclamació ha estat desestimada per silenci administratiu.
Les queixes es poden presentar personalment o per mitjà d'un representant.
En aquest cas, i d'acord amb la normativa vigent, s'ha d'acreditar la representació per qualsevol mitjà que en deixi constància fidedigna.
Els suggeriments poden ser anònims.
Les oficines que integren Tributs de Catalunya actuen com a finestreta única dels tributs que gestiona l'Agència Tributària de Catalunya.
S'hi pot presentar documents tributaris però no presten el servei de confecció d'autoliquidacions ni de cita prèvia.
Podeu consultar les adreces i els horaris:
També podeu fer arribar, per correu postal i a qualsevol dels punts de tramitació, el formulari de queixa o suggeriment emplenat.
El termini per respondre les queixes o suggeriments és de trenta dies des de la presentació de l'escrit.
Aquest termini es pot ampliar, en funció de la complexitat del suggeriment o queixa, en trenta dies addicionals.
La resposta és de caràcter informatiu.
No es pot interposar cap recurs contra la resposta.
La persona interessada pot triar aquest canal per rebre la resposta.
Aquest també és el canal pel qual es rep la resposta en cas que no s'hagi fet constar cap altre mitjà de notificació al formulari.
En aquest supòsit, la resposta s'enviarà per correu postal al domicili que consta en l'escrit de queixa o suggeriment o bé al seu domicili fiscal.
Assegureu-vos que heu emplenat correctament l'apartat del formulari corresponent.
En cas que trieu aquest mitjà per rebre la resposta de l'Administració, heu d'especificar la vostra adreça de correu electrònic en el formulari.
El nomenament d'una persona representant s'ha de fer amb anterioritat a la compareixença d'aquesta persona davant de l'òrgan de l'Administració que sigui competent per tramitar l'expedient.
S'ha de dur a terme mitjançant un document de representació normalitzat aprovat per l'Administració tributària.
Aquest document ha d'estar signat per la persona representada i per la persona representant.
El tràmit telemàtic permet atorgar la representació únicament en els tres àmbits següents:
- En sol·licituds d'ajornament o fraccionament que es tramiten telemàticament.
- En la interposició telemàtica de recursos de reposició.
- En la recepció d'avisos de notificació electrònica.
Consulteu més informació a la seu electrònica de l'Agència Tributària de Catalunya.
En general, no cal esperar cap resposta de l'Administració.
Per la naturalesa del tràmit, no escau presentar cap recurs.
El termini màxim per interposar-lo és d'un mes a comptar des de l'endemà de la notificació de l'acte.
Si transcorre un mes des de l'endemà d'haver presentat el recurs sense que l'Administració hagi notificat la resolució, el recurs es pot entendre desestimat per silenci administratiu i es pot interposar una reclamació economicoadministrativa.
Reclamació economicoadministrativa.
El termini màxim per interposar-la és d'un mes, comptat des de la notificació de l'acte impugnat o des de l'endemà del dia en què el silenci administratiu tingui efectes.
Si transcorre un any des de l'endemà d'haver interposat la reclamació sense que l'Administració hagi notificat la resolució, la reclamació es pot entendre desestimada per silenci administratiu i es pot interposar el recurs contenciós administratiu davant els tribunals de justícia.
En aquests procediments poden comparèixer tots els titulars de drets o interessos legítims que puguin resultar afectats per la resolució que s'hagi de dictar.
Consulteu tota la informació a la seu electrònica de l'Agència Tributària de Catalunya.
Consulteu la informació sobre el tràmit i els models que cal utilitzar a la seu electrònica de l'Agència Tributària de Catalunya:
- Reclamació economicoadministrativa
L'òrgan competent per conèixer el recurs de reposició ha d'emetre resolució que ha de notificar al contribuent en el termini màxim d'un mes.
L'òrgan competent per conèixer la reclamació economicoadministrativa ha d'emetre resolució que ha de notificar al contribuent en el termini màxim d'un any comptat des de la interposició de la reclamació.
En el còmput dels terminis indicats no s'inclou el període concedit als titulars dels drets afectats per fer al·legacions, ni el temps que hagin fet servir altres òrgans de l'Administració per remetre dades o informes.
No obstant això, aquests períodes no inclosos en el còmput del termini per les causes exposades no poden sobrepassar els dos mesos.
Contra la resolució del recurs de reposició es pot interposar reclamació economicoadministrativa en el termini màxim d'un mes a comptar des de la notificació de la resolució.
Contra la resolució de la reclamació economicoadministrativa es pot interposar recurs contenciós administratiu en el termini de dos mesos a comptar des de la notificació de la resolució.
L'adquisició de béns i drets per donació es pot declarar en qualsevol moment.
El termini de presentació de la documentació pertinent és d'un mes a comptar des de la data de l'acte o l'entrega.
Consulteu la informació sobre el tribut i els tràmits relacionats la seu electrònica de l'Agència Tributària de Catalunya: Impost sobre successions i donacions: donacions
Consulteu la informació sobre el tribut i els tràmits relacionats la seu electrònica de l'Agència Tributària de Catalunya.
Consulteu la informació sobre el tribut i els tràmits relacionats la seu electrònica de l'Agència Tributària de Catalunya: Impost sobre successions i donacions.
Es pot presentar un recurs de reposició en el termini d'un mes a comptar des de l'endemà del dia en què es rep la notificació de l'acte que s'impugna, o, de manera alternativa al recurs, una reclamació economicoadministrativa.
El recurs de reposició es pot considerar desestimat per silenci administratiu si, passat un mes des de la presentació, l'Administració no ha notificat una resolució expressa.
No obstant això, la denegació no eximeix l'Administració de l'obligació que té de resoldre els recursos.
Consulteu la informació sobre el tribut i els tràmits relacionats la seu electrònica de l'Agència Tributària de Catalunya.
No hi ha resposta quan el contribuent fa el tràmit i tot és correcte.
Només en cas que la liquidació sigui errònia es produirà una actuació administrativa.
Es pot presentar un recurs de reposició o, de manera alternativa, una reclamació economicoadministrativa, en el termini d'un mes, comptat des de l'endemà del dia que es rep la notificació de l'acte que s'impugna.
El recurs de reposició es pot considerat desestimat per silenci administratiu si, passats 30 dies des de la presentació, l'Administració no ha notificat una resolució expressa.
No obstant això, la denegació no eximeix l'Administració de la seva obligació de resoldre els recursos.
Estan subjectes a l'impost les estades (per dies o fraccions, amb pernoctació o sense) en els allotjaments turístics establerts per la normativa vigent en matèria de turisme (p. ex. hotel, apartament turístic o càmping), en albergs de joventut (quan prestin serveis turístics d'allotjament), en embarcacions de creuer turístic o a qualsevol establiment o equipament en què es prestin serveis turístics d'allotjament.
Informació específica per a aquest tràmit.
Terminis de presentació i ingrés de l'autoliquidació:
Termini per autoliquidar les estades realitzades de l'1 d'octubre de l'any anterior al 31 de març de l'any en curs.
Atenció: aquest termini s'ajorna i passarà a ser entre els dies 1 i 20 d'octubre de2020 (art. 4 del Decret Llei 6/2020, de 12 de març, de mesures urgents en matèria assistencial, pressupostària, financera, fiscal i de contractació pública, per tal de pal·liar els efectes de la pandèmia generada pel coronavirus SARS-CoV-2
Termini per autoliquidar les estades realitzades de l'1 d'abril al 30 de setembre del mateix any.
Als titulars de qualsevol dels establiments i equipaments subjectes a l'impost.